رمـضـانـيـات (15) 
 
     صـفـاء الـنـيـة يـبـعث انشراحه •• و يـخلـي الــواحـد ابعيشته مرتاح
 
     و قـلـبـه يكون متطمن في راحة •• و لا يــهــتـم إلــى أشـكــال لجراح
 
     تحـس حب البشر طير و جناحه •• ابـصـفـاء النية صاير أجمل اجناح
 
     يــحــول كـل قـلُـب قـاحـل لواحة •• تــشـم الـطـيـب فـيـه ابـروعـة فواح
 
     يـعيش الـمجتمع بأحلى سماحة •• و حوالـيـنـه الـمـحـبة أجمل اوشاح
 
     و تِجلي الضيق و اتحوله براحة •• و بإسـمـه كـل هـمـوم الـدنيا تنزاح
 
     بـعـد كـل هـلـذكـرته لي مساحة •• و فـِ بـالـي شـي أبد ما أعتقد راح
 
     صـفـاء النية كلمة ابكل صراحة •• تــبــعّــد مُـر زمـان الــدنـيـا ان لاح
 
     هو شهر رمضان ، شهر لتصفية النفوس و تنقية النوايا و تطهير القلوب ،
 
     .. الأربعاء .. 24 يوليو 2013 مـهـدي عـبـدالـغـني

 شبكة النعيم الثقافية
 —رقم 5746